Акатист на Пресвета Богородица

Кондак 1

На тебе, Богородице, поборница-воевода, ние твоите раби, след като се

избавихме от злини, пеем победни и благодарствени песни. И понеже

имаш непобедима сила, от всякакви опасности ни освободи, та велегласно да ти пеем: радвай се Невесто неневестна!

Статия първа, Икос 1

Ангел предстател бе пратен от небето да каже на Богородица: радвай се! - и виждайки, че Ти, Господи, едновременно при тоя безплътен глас, се

въплощаваш, стоеше ужасен и викаше към нея така:

Радвай се ти, чрез която ще изгрее радостта; радвай се ти, чрез която клетвата ще изчезне!

Радвай сети, чрез която падналият Адам бе възвърнат; радвй се ти, чрез която Ева се избавя от сълзи!

Радвай се, висота, трудно достижима с човешки мисли; радвай се глъбино, в която мъчно се прониква и с ангелски очи!

Радвай се, защото ти си Царев престол; радвай се, защото носиш Оногова, Който всичко държи!

Радвай се, звездо, която явяваш Слънцето; радвай се, утробо на божественото въплощение!

Радвай се ти, чрез която се обновяват тварите; радвай се ти, чрез която се прекланяме на Твореца!

Радвай се, Невесто неневестна!

Кондак 2

Светата, виждайки себе си чиста, с дръзновение казва на Гавриила:

пречудното в твоите думи се показва на душата ми трудно за приемане,

защото, как при безсеменно зачатие говориш за рождение, като казваш: Алилуия!

Икос 2

Като искаше да разбере недостижимото за разума, Дева извика към Божия служител: кажи ми, как е възможно да се роди Син из чиста утроба? А той със страх се обърна и и каза така:

Радвай се, таинице на неизказания Божи съвет; радвай се, тиха вяра на молещите се!

Радвай се, начало на Христовите чудеса; радвай се, основа на Неговите истини!

Радвай се, стьлбо небесна, по която слезе Бог; радвай се, мосте, който превеждаш човеците от земята на небето!

Радвай се, преславно чудо на ангелите; радвай се, крайноплачевно поражение на демоните!

Радвай се ти, която неизказно си родила Светлината; радвай се ти, която не си научила никого, как стана това!

Радвай се ти, която превъзхождаш знанието на мъдрите; радвай се ти, която озаряваш ума на верните!

Радвай се, Невесто неневестна!

Кондак 3

Силата на Вишния осени тогава неизкусобрачната да зачене, и нейната

благоплодна утроба показа като приятна нива на всички, които желаят да пожънат спасение, пеейки: Алилуия!

Икос 3

Като прие в утробата си Бога, Дева бързо отиде при Елисавета, младенецът на която, щом позна нейния поздрав, ре радваше и с играене, като с песни, викаше към Богородица:

Радвай се, клонче на неувяхващата младочка; радвай се, придобивко на безсмъртния плод!

Радвай се ти, която отглеждаш Човеколюбфца земеделец; радвай се ти, която си родила Насадителя на нашия живот!

Радвай се, ниво, която раждаш изобилни щедрости; радвай се, трапезо, която носиш обилно очищение!

Радвай се, защото ти правиш да разцъфти раят на сладостите; радвай се, защото ти приготвяш пристанище за душите!

Радвай се, приятно молитвено кадило; радвай се, очищение на целия свят!

Радвай се, Божие благоволение към смъртните; радвай се, дързновение на смъртните към Бога!

Радвай се, Невесто неневестна!

Кондак 4

Имайки в себе си буря от помисли на съмнения, целомъдреният Йосиф се смути, като гледаше към тебе небрачната и те мислеше, Непорочна, че си бракоукрадена. Но, като узна, че си заченала от Духа Светаго, рече:

Алилуия!

Статия втора, Икос 4

Чуха пастирите, как ангелите възпяват дохождането на Христа в плът и,

затичвайки се като към пастир, виждат Го като непорочен Агнец, откърмен в утробата на Мария, която възпяха и и рекоха:

Радвай се, майко на Агнеца и Пастиря; радвай се, дворе на словесните овци!

Радвай се защитнице от невидимите врагове; радвай се ти, чрез която се отварят райските врати!

Радвай се, че небесните се радват заедно със земните; радвай се, че земните ликуват заедно с небесните!

Радвай се, немлъкваща уста на апостолите; радвай се, непобедимо дързновение на мъчениците;

Радвай се, твърда упоро на вярата; радвай се, светло познание на благодатта!

Радвай се ти, чрез която адът биде оголен; радвай се ти, чрез която се облякохме в слава! Радвай се, Невесто неневестна!

Кондак 5

Мъдреците, като видяха богопратената звезда, последваха нейните лъчи и, имайки я за светилник, с нея търсеха могъщия Цар, а като стигнаха при

Непостижимия, възрадваха се и Му пееха: Алилуия!

Икос 5

Синовете халдейски видяха в ръцете на Дева Тогова, Който с ръка създаде човеците и, като познаха в него Владиката, макар и приел рабски образ,

побързаха с дарове да Му послужат и да възпеят Благословената:

Радвай се, Майко на незалязващата Звезда; радвай се, зора на тайнствения ден!

Радвай се ти, която си угасила пещта на заблудата; радвай се ти, която просвещаваш таиниците на Света Троица!

Радвай се ти, която изхвърли от власт безчовечния мъчител; радвай се ти, която показа Господа човеколюбеца Христа!

Радвай се ти, която избавяш от дивото идолослужение; радвай се ти, която извличаш от делата на тинята!

Радвай се ти, която си прекратила поклонението на огъня; радвай се ти, която освобождаваш от пламъка на страстите!

Радвай се, наставнице на целомъдрие за верните; радвай се, веселие на всички народи!

Кондак 6

Мъдреците, станали богоносни проповедници, върнаха се във Вавилон, изпълвайки предсказаното за Тебе; и като проповядваха на всички, че Ти си Христос, оставиха Ирода като празнословец, който не знае да пее:

Алилуия!

Икос 6

Като си направил да възсияе в Египет светлината на истината, прогонил си мрака на лъжата; защото идолите му, Спасителю, като не можаха да

понесат Твоята сила, паднаха, а избавилите се от тях викнаха към

Богородица:

Радвай се ти, която изправяш човеците; радвай се ти, която погубваш бесовете!

Радвай се ти, която си потьпкала силата на заблудата; радвай се ти, която си разобличила идолската измама!

Радвай се, море, което потопи духовния фараон; радвай се скало, която напои жадуващите за живот!

Радвай се, огнени стьлбе, който напътваш намиращите се в тъмнина; радвай се ти, която си за света покров, по-широк от облак!

Радвай се ти, която си храна, заменила маната; радвай се, служителко на светата наслада!

Радвай се, обетована земйо; радвай се ти, из която тече мед и мляко!

Радвай се, Невесто неневестна!

Кондак 7

Когато Симеон клонеше да се пресели от настоящия лъжовен свят, Ти му биде връчен като Младенец, но бе познат от него и като Бог съвършен.

Затова той се удиви на Твоята неизказана премъдрост, казвайки: Алилуия! Статия трета, Икос 7

Като се яви Създателят, ново творение показа на нас, създадените от Него. Той изникна от безсеменна утроба и я запази нетленна, каквато си беше, та виждайки чудото, да я възпеем и да викнем:

Радвай се, цвете на нетлението; радвай се, венецо на въздържанието!

Радвай се ти, която светло изобразяваш възкресеснието; радвай се ти, която откриваш ангелския живот!

Радвай се, светлоплодно дърво, от което верните се хранят; радвай се, разлистнато добросенчесто дърво, под което мнозина се подслоняват!

Радвай се ти, която си носила в утробата си Избавителя на пленените; радвай се ти, която си родила Наставника на заблудените!

Радвай се ти, която умоляваш праведния Съдия; радвай се ти, чрез която се прощават съгрешенията на мнозина!

Радвай се, одеждо на лишените от смелост; радвай се, любов, която побеждаваш всяко желание!

Радвай се, Невесто неневестна!

Кондак 8

Като видяхме странното рождение, да се отдалечим от света, пренасяйки

ума си на небето, защото високият Бог се яви на земята като смирен човек, за да привличе към висотата ония, които Му викат: Алилуия!

Икос 8

Неописуемото Слово изцяло бе на земята, без ни най-малко да отстъпи от небето; защото не бе промяна на място божественото слизане и раждането от богоприятна Дева, която слуша това:

Радвай се, вместилище на невместимия Бог; радвай се, врата на пречестната тайна!

Радвай се, за която неверниците слушат със съмнение; радвай се ти, твърда похвало за верните!

Радвай се, колеснице пресвета на Оня, Който седи на херувимите; радвай се, жилище преславно на Оня, Който седи на серафимите!

Радвай се ти, която си събрала в едно противоположното; радвай се ти, която си съчетала девството и раждането!

Радвай сети, чрез която се прости престъплението; радвай се ти, чрез която се отвори раят!

Радвай се, ключе на Христовото царство; радвай се, надеждо на вечните блага!

Радвай се, Невесто неневестна!

Кондак 9

Цялото ангелско естество се удиви на великото дело на Твоето

въчеловечаване, защото в непристъпния като Бог виждаше пристъпен за всички човек, който с нас пребъдва, а от всички слуша: Алилуия!

Икос 9

Красноречивите витии ги виждаме като безгласни риби, щом е реч за тебе, Богородице, защото те не са в състояние да обяснят как и Дева пребъдваш, а и да родиш си могла. А ние, като се удивляваме на тайната, с вяра

викаме:

Радвай се, вместилище на Божията премъдрост; радвай се, съкровищнице на Неговия промисъл!

Радвай се ти, която любомъдрите показваш немъдри; радвай се ти, която изобличаваш в безразсъдност художниците на словото!

Радвай се, защото оглупяха ужасните разисквачи; радвай се, защото повяхнаха баснотворците!

Радвай се ти, която разкъсваш хитросплетенията на атиняни; радвай се ти, която изпълняш мрежите на рибарите!

Радвай се ти, която извличаш от глъбината на неведението; радвай се ти, която просвещаваш мнозина със знание!

Радвай се, корабе за ония, които искат да се спасят; радвай се, пристанище на плаващите в живота!

Радвай се, Невесто неневестна!

Кондак 10

Създателят на всичко, искайки да спаси света, доброволно дойде в него и, бидейки пастир като Бог, заради нас се яви като нас човек. Затова след

призоваване на подобното чрез подобно, като Бог слуша: Алилуия!

Статия четвърта, Икос 10

Стена си за девиците, Богородице Дево, и за всички, които прибягват към тебе, защото Творецът на небето и земята те направи такава, Пречиста като се всели в твоята утроба и научи всички да ти пеят:

Радвай се, стълбе на девството; радвай се, врата на спасението!

Радвай се, началнице на духовния градеж; радвай се, подателко на божествената благост!

Радвай се, защото ти си обновила заченатите в грях; радвай се, защото ти си вразумила умствено ограбените!

Радвай се ти, която премахваш разложителя на умовете; радвай се ти, която си родила Сеяча на чистотата!

Радвай се ти, която си чертог на безсеменно оневестване; радвай се ти, която присъединяваш верните към Господа!

Радвай се, добра кърмачко на девиците; радвай се невестоукрасителко на светите души!

Радвай се, Невесто неневестна!

Кондак 11

Безсилна е всяка песен, която се напряга да обхване голямото множество

Твои щедрости, защото, и да Ти принесем, Царю Свети, песни, по брой

равни на морския песък, не вършим нищо достойно за всичко, що си дал на нас, които Ти викаме: Алилуия!

Икос 11

В Света Дева виждаме светлоносна свещ, която се яви на намиращите се в тъмнина, защото, запалвайки невеществения огън, тя води всички към

божествено познание, като просветлява ума със зари, а се почита с такъв

зов:

Радвай се, лъч на духовното Слънце; радвай се, светило на незалязващата Светлина!

Радвай се, мълнийо, която просветляваш душите; радвай се ти, която като гръм плашиш враговете!

Радвай се, защото от тебе изгрява многоводната просвета; радвай се, защото от тебе изтича многоводната река!

Радвай се ти, която живо изобразяваш къпелта; радвай се ти, която премахваш греховната сквернота;

Радвай се, баня, която умива съвестта; радвай се, чашо, която черпи радост!

Радвай се, дъх на Христовото благоухание; радвай се, животе на тайнственото веселие!

Радвай се, Невесто неневестна!

Кондак 12

Онзи, Който опрощава дълговете на всички човеци, като пожела да даде милост за древните дългове, Сам дойде при отдалечилите се от Неговата благодат и, като разкъса ръкописанието, от всички слуша: Алилуия!

Икос 12

Възпявайки твоето раждане, Богородице, всички те хвалим като одушевен храм, защото Господ, Който държи всичко в ръката Си, като се всели в

твоята утроба, освети, прослави и научи всички да ти викат:

Радвай се, скиния на Бог-Слово; радвай се ти, която си по-голяма от Светая-Светих!

Радвай се, ковчего, позлатен от Духа; радвай се, неизтощимо съкровище на живота!

Радвай се, драгоценни венецо на благочестивите царе; радвай се, пречестна похвало на благоговейните иереи!

Радвай се, непоколибими стълбе на църквата; радвай се, неразрушима стено на царството!

Радвай се ти, чрез която се издигат знамена на победи; радвай се ти, чрез която падат враговете!

Радвай се, изцерение на моето тяло; радвай се спасение на моята душа!

Радвай се, Невесто неневестна!

Кондак 13

О, възпявана Майко, която си родила най-святото от всички светии Слово!

Като приемаш сегашното приношение, избави от всяка напаст

и изтръгни от бъдещата мъка всички, които ти викат: Алилуия!